CELEX: 32002D0871
Language: sl
Date: 2002-10-17 00:00:00
Title: Odločba Komisije z dne 17. oktobra 2002 o vzpostavitvi skupnega okvira za sporočanje podatkov, potrebnih za uporabo Uredbe Sveta (ES) št. 1407/2002 o državni pomoči premogovništvu (notificirano pod dokumentarno številko C(2002) 3783)

Pomembno pravno obvestilo

|

32002D0871

Uradni list L 300 , 05/11/2002 str. 0042 - 0057

		Odločba Komisijez dne 17. oktobra 2002o vzpostavitvi skupnega okvira za sporočanje podatkov, potrebnih za uporabo Uredbe Sveta (ES) št. 1407/2002 o državni pomoči premogovništvu(notificirano pod dokumentarno številko K(2002) 3783)(2002/871/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1407/2002 z dne 23. julija 2002 o državni pomoči premogovništvu [1], in zlasti člena 12 Uredbe,ob upoštevanju naslednjega:(1) V skladu z Uredbo Sveta (ES) št. 1407/2002 Komisija ocenjuje ukrepe, ki jih države članice sporočijo v zvezi s pomočjo premogovništvu, in odloča o njihovi skladnosti.(2) V ta namen morajo države članice Komisijo obvestiti o vseh vrstah finančne pomoči, ki jih nameravajo odobriti premogovništvu med letom proizvodnje premoga. Opredeliti morajo naravo pomoči s sklicevanjem na oblike pomoči, predvidene v Uredbi (ES) št. 1407/2002. Komisiji morajo predložiti podrobne podatke, potrebne za izračun proizvodnih stroškov, in njihovo razmerje do načrtov, ki so bili sporočeni Komisiji, zlasti načrtov o zaprtju in/ali načrtov za dostop do zalog premoga.(3) Da bi Komisija lahko ocenila skladnost s pogoji in merili dodelitve pomoči, potrebuje podrobne in primerljive podatke, ki jih je možno preveriti. Prav tako je treba sestaviti skupni okvir držav članic v zvezi s priglasitvijo načrtov za zaprtje in/ali načrtov za dostop do zalog premoga in z obveščanjem o pomoči premogovništvu.(4) Pri pošiljanju podatkov v zvezi z referenčnim letom 2001 se je treba za navedeno leto sklicevati na Odločbo Komisije št. 3632/93/ESPJ [2] z dne 28. decembra 1993 –SPREJELA NASLEDNJO ODLOČBO:Člen 1Ta odločba se uporablja za predložitev načrtov za zaprtje in/ali načrtov za dostop do zalog premoga in o vseh spremembah teh načrtov, ki jih pošljejo države članice, in za priglasitev finančnih ukrepov, ki jih nameravajo države članice sprejeti v korist premogovništva v zadevnem letu proizvodnje premoga.Člen 2V tej odločbi pomeni "proizvodna enota" podzemno rudarjenje ali dnevni kop in ustrezno infrastrukturo, s katero je možno pridobivati surovi premog neodvisno od drugih proizvodnih enot, ob upoštevanju zakonodaje države članice glede zdravja v ekstraktivni industriji."Proizvodni strošek" in "tekoče izgube proizvodnje", kakor je določeno v členu 2(e) in (f) Uredbe (ES) št. 1407/2002, se izračunavajo za vsako proizvodno enoto.Člen 3Da bi Komisija lahko ocenila skladnost s pogoji in merili, določenimi v členu 4 in členu 5(3) Uredbe (ES) št. 1407/2002, morajo države članice sporočiti podatke, navedene v členu 9(4) in členu 9(6)(b), (c), (e) in (f) navedene uredbe, z uporabo naslednjih obrazcev:(a) obrazci A.1 in B.1 iz Priloge I k tej odločbi za proizvodne enote podzemnega rudarjenja;(b) obrazci A.2 in B.2 iz Priloge II k tej odločbi za proizvodne enote dnevnega kopa.Člen 4Da bi Komisija lahko ocenila skladnost s pogoji in merili, določenimi v členu 5(2) Uredbe (ES) št. 1407/2002, morajo države članice sporočiti podatke iz člena 9(5) navedene uredbe z uporabo naslednjih obrazcev:(a) obrazec A.1 iz Priloge I in obrazec D iz Priloge III k tej odločbi za proizvodne enote podzemnega rudarjenja;(b) obrazec A.2 iz Priloge II in obrazec D iz Priloge III k tej odločbi za proizvodne enote dnevnega kopa.Člen 5Da bi Komisija lahko ocenila finančne ukrepe v korist premogovništvu v naslednjem letu proizvodnje premoga, morajo države članice sporočiti podatke iz člena 9(10) Uredbe (ES) št. 1407/2002 z uporabo naslednjih obrazcev:(a) obrazca B.1 in C.1 iz Priloge I k tej odločbi za proizvodne enote podzemnega rudarjenja;(b) obrazca B.2 in C.2 iz Priloge II k tej odločbi za proizvodne enote dnevnega kopa.Člen 6Naslednje podatke je treba vnesti v prosti obliki:(a) podatke o stroških, ki se bodo pokrili iz pomoči, navedene v členu 7 Uredbe (ES) št. 1407/2002, v skladu s kategorijami stroškov, opredeljenih v Prilogi k navedeni uredbi;(b) podatke, navedene v členu 9(2), členu 9(6)(a), (d) in (g) ter členu 9(7) navedene uredbe.Člen 7Dokumenti, ki jih pridobijo ali zberejo nacionalni organi pri izvajanju te odločbe, se centralno zbirajo v nacionalnih službah in se hranijo za potrebe Komisije.Člen 8Ta odločba je naslovljena na države članice.V Bruslju, 17. oktobra 2002Za KomisijoLoyola De PalacioPodpredsednica[1] UL L 205, 2.8.2002, str. 1.[2] UL L 329, 31.12.1993, str. 12.--------------------------------------------------PRILOGA I+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRILOGA II+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRILOGA III+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------